Mon Doras
Mon Doras (pranc. Monts Dore) – vulkaninių kūgių grupė Centriniame masyve, Prancūzijoje (Overnės regionas, Piui de Domo dep.). Aukštis iki 1886 m, Piui de Sansi k. (aukščiausia viso masyvo vieta). Vyrauja kalnų pievos, miškai, krūmynai. Tai populiarus turistinis regionas, pasižymintis puikiais kraštovaizdžiais, ežerais, terminėmis versmėmis, senovinėmis bažnyčiomis.